- Mihai Pintilii a dezvăluit care este jucătorul de la Rapid pe care îl vrea la FCSB
- Ce a declarat delegatul celor de la FCSB
Mihai Pintilii a dezvăluit care este jucătorul de la Rapid pe care îl vrea la FCSB. Oficialul roş-albaştrilor nu a stat pe gânduri şi l-a numit pe Claudiu Petrila.
Claudiu Petrila a fost transferat de Rapid de la CFR Cluj, la începutul sezonului, sub formă de împrumut. În iarnă, giuleştenii l-au transferat definitiv pe mijlocaş, plătindu-le clujenilor suma de 750.000 de euro.
Jucătorul de la Rapid pe care Mihai Pintilii îl vrea la FCSB
Mihai Pintilii a fost pus să aleagă un jucător din Liga 1, pe care l-ar transfera la FCSB, dacă ar putea face asta. Fostul mijlocaş a oferit răspunsul imediat şi l-a numit pe Claudiu Petrila. Acesta a avut doar cuvinte de laudă la adresa jucătorului de la Rapid.
"Îmi place Petrila. E un jucător român, tânăr. Aşa, puteam să dau exemplu de Chipciu", a declarat Mihai Pintilii, conform orangesport.ro.
Claudiu Petrila este cotat la 1,8 milioane de euro, conform site-urilor de specialitate. Mijlocaşul de 23 de ani are patru titluri de campion în palmares, toate cucerite alături de CFR Cluj.
În acest sezon, Claudiu Petrila a bifat 20 de meciuri la Rapid, reuşind să marcheze patru goluri şi să ofere alte şase pase decisive. Acesta a fost o perioadă şi accidentat, motiv pentru care a ratat nouă partide ale giuleştenilor.
Mihai Pintilii, dezvăluiri emoţionante despre perioada dificilă prin care a trecut
Mihai Pintilii a făcut dezvăluiri emoţionante despre perioada dificilă prin care a trecut, pe vremea când era jucător. Delegatul celor de la FCSB a declarat că s-a simţit umilit în mai multe rânduri, când nu avea ocazia să joace prea multe minute.
Mihai Pintilii a dezvăluit că nu ar schimba nimic cu privire la cariera sa de jucător, fiind recunoscător pentru tot ceea ce a realizat. Însă, fostul internaţional a subliniat că a trecut prin momente dificile, la începutul carierei.
"Nu aş schimba nimic! Nu mai vreau să trec prin ce am trecut. Adică îi mulţumesc lui Dumnezeu pentru tot ce am făcut. Absolut. Tot a fost greu, de la juniori, si la naţionale, să te umilească toată lumea.
Am fost umulit, am şi plâns pentru chestia asta. (N.r. De ce) Pentru că nu aveam nimeni în spate, urât, când vin 2 cu părinţi şi îi ia pe ăia doi juniori. Eu îmi făcusem bagajul şi tot… Umilinţele au fost. Mă băgau 30 de secunde şi mă scoateau. Mă doare, suferă mulţi şi în ziua de azi", a declarat Mihai Pintilii, conform orangesport.ro.